Սրբազան Հայրը համբուրելով Նարէի ճակատը, կարեւորութեամբ շեշտեց, որ. «Այս յաջողութիւնը ազգային, տեղական, կամ համահայկական հարթակի վրայ տեղի ունեցած սովորական մրցութիւններից չէ՛, որտեղ գնահատելով մեր արժէքներին, մեր նոր սերնդի միջից տաղանդներին ենք յայտնաբերում: Դա մեր տնում տեղի ունեցող միջոցառումներից է: Սակայն այս՝ միջազգային մակարդակով, օտար ազգութիւնների եւ օտար կրօնների պատկանող հազարաւոր երեխաների միջեւ մրցութիւն էր, որտեղ Ատրպատականի մեր թեմի եւ ողջ հայութեան պատիւը բարձր պահեց Նարէն: Նարէի այս յաղթանակը դրական անհերքելի պատասխան է բոլոր այն ժխտական մտածողութիւններին, որոնք Ատրպատականի հայոց թեմը տխուր գոյներով են ներկայացնում, թւաքանակի նւազումի առումով եւ բազմաթիւ այլ յուսահատական պատկերներով: Մենք քիչ ենք, այո՛, բայց՝ որակաւոր»: